উল্লেখ্য, গত বছর কোরবানির মৌসুমে ঢাকায় প্রতি বর্গফুট গরুর চামড়া বিক্রি হয়েছে ৫০-৫৫ টাকা। ঢাকার বাইরে বিক্রি হয় ৪০-৪৫ টাকা। এছাড়া সারা দেশে প্রতি বর্গফুট মহিষের চামড়া ৩৫-৪০ টাকা, খাসি ২০-২২ টাকা ও ভেড়ার চামড়া ১৫-১৭ টাকা দর নির্ধারণ করা হয়। দর কমানোর চক্রান্ত সফল হলে চলতি কোরবানির মৌসুমে সংগৃহীত প্রতি বর্গফুট গরুর চামড়ার দর নির্ধারিত হতে পারে ঢাকায় ৩৫ থেকে ৪০ টাকা। এ হিসাবে ঢাকার বাইরের দর হতে পারে ২৫ থেকে ৩০ টাকা। মহিষ, ছাগল, ভেড়া ও খাসির চামড়ার দরও অনুরূপ হারে কমতে পারে।